# Vecumnieku novada Dome

##  SKAISTKALNES VIDUSSKOLA

Reģ. Nr. 4513901289

Skolas iela 5, Skaistkalnes pagasts, Vecumnieku novads, LV-3924,

Tālrunis/fakss 63933101,e-pasts skaistkalne.skola@vecumnieki.lv

**IEKŠĒJIE NOTEIKUMI**

Skaistkalnē

Apstiprināts

Skaistkalnes vidusskolas

direktore Svetlana Vāverniece

RīkojumsNr.\_\_\_\_\_\_\_\_\_\_\_\_\_\_\_\_\_

2020.gada 17.augustā

**Skolēnu vecāku un citu nepiederošu personu uzturēšanās kārtība Skaistkalnes vidusskolā Covid-19 infekcijas izplatības ierobežošana laikā.**

Izdota saskaņā ar

 Ministru kabineta 2009.gada 24.novembra noteikumu Nr.1338

„Kārtība, kādā nodrošināma izglītojamo drošība izglītības

iestādēs un to organizētajos pasākumos” 3.10.punktu; Ministru kabineta 2020.gada 9.jūnija noteikumiem Nr.360 “Epidemioloģiskās drošības pasākumi Covid-19 infekcijas izplatības ierobežošanai” 25.punktu

**I Vispārīgie jautājumi**

1. Kārtība nosaka Skaistkalnes .vidusskolas ( turpmāk – **Skola**) izglītojamo vecāku, aizbildņu un citu pilnvaroto personu ( turpmāk – Vecāku), apmeklētāju, nepiederošu personu uzturēšanās kārtību Skolā.
2. Kārtība izstrādāta Skolas izglītojamo drošības un Skolas nepārtrauktas un netraucētas darbības nodrošināšanai.
3. Nepiederoša persona šo noteikumu izpratnē ir ikviena persona, kuras darba vai mācību vieta nav Skola.
4. Ikvienai personai, ienākot Skolas telpās, jāpiesakās pie Skolas ēkas dežuranta.
5. Ikvienam Skolas darbiniekam ir tiesības noskaidrot nepiederošas personas klātbūtnes mērķi Skolā. Nepieciešamības gadījumā Skolas darbinieks iepazīstina ar šiem noteikumiem.
6. Uzturoties Skolā, personai ir jāievēro Skolas iekšējās kārtības noteikumi, citu izglītojamo, vecāku, darbinieku, apmeklētāju tiesības.
7. Par nepiederošas personas uzturēšanos Skolā atbild darbinieks, pie kura šī persona ieradusies.
8. Skolas telpās aizliegts ienākt un uzturēties personām alkohola un/vai citu apreibinošo vielu ietekmē.
9. Skolas telpās nedrīkst atrasties personas, kurām noteikta pašizolācija, mājas karantīna vai izolācija vai kurām ir elpceļu infekcijas slimības pazīmes.
10. Uzturoties Skolā pēc iespējas jāievēro divu metru distance.
11. Ikvienai personai jāievēro pareizas roku higiēnas un respiratorās higiēnas nosacījumi.

**II Izglītojamo Vecāku uzturēšanās izglītības iestādē**

1. Vecāki izglītojamo pavada uz Skolu pirms stundām un/vai sagaida viņus pēc stundām skolas foajē un garderobē pie ēkas dežuranta.
2. 1.klašu vecākiem atļauts izglītojamo adaptācijas periodā ( līdz rudens brīvlaikam) pavadīt līdz mācību klasei.
3. Ja vecāki vēlas runāt ar sava bērna klases audzinātāju vai priekšmeta skolotāju, viņam ar klases audzinātāju vai e-klases pasta starpniecību iepriekš jāvienojas par abpusēji izdevīgu tikšanās laiku.
4. Darbinieks, pie kura saskaņota tikšanās, savlaicīgi informē par to Skolas ēkas dežurantu.
5. Ja Vecākiem ir nepieciešamība mācību procesa laikā satikt izglītojamo, viņš starpbrīdī jāsagaida pie Skolas ēkas dežuranta.
6. Nav vēlama vecāku, likumisko pārstāvju vai pavadošo personu atrašanās Skolā.

**III Citu nepiederošu personu uzturēšanās izglītības iestādē**

1. Nepiederoša persona vajadzības gadījumā, informējot Skolas ēkas dežurantu, var ierasties un tikties ar Skolas vadību.
2. Skolas ēkas dežurants vai nepiederošā persona personīgi veic ierakstu reģistrācijas žurnālā, norādot datumu un laiku, nepiederošās personas vārdu, uzvārdu, kontakttālruni, apmeklējamo Skolas darbinieku un vizītes mērķi, lai būtu iespējams apzināt un brīdināt kontaktpersonas Covid-19 infekcijas gadījumā.
3. Citām nepiederošām personām ir tiesības piedalīties Skolas organizētajos pasākumos, iepriekš saskaņojot dalību ar Skolas atbildīgo personu par attiecīgā pasākuma organizēšanu, kā arī saņemot atļauju par pasākuma vai pasākuma dalībnieku fotografēšanu, audio un video ierakstu veikšanu.
4. Tirdzniecība, kā arī cita veida komercdarbība Skolā bez Skolu, Vecumnieku novada Domes noslēgta līguma ir aizliegta.
5. Izglītības iestādes kontrolējošo institūciju un citu valsts vai pašvaldības kompetento institūciju amatpersonas un darbinieki, ierodoties Skolā, izglītības iestādes dežurantam uzrāda dienesta apliecību.
6. Par personām, kuras Skolā ieradušās sniegt pakalpojumus, Skolas ēkas dežurants informē izglītības iestādes direktoru un/ vai Saimniecības vadītāju.
7. Citām nepiederošām personām aizliegts pārvietoties pa Skolas telpām, traucēt mācību stundu un citu nodarbību norisi.
8. Skolas ēkas dežurantam un darbiniekiem ir tiesības izraidīt no Skolas nepiederošās personas, ja persona nevar paskaidrot ierašanās mērķi un/vai ierašanās nav saskaņota.
9. Ja nepiederošas personas uzvedība ir agresīva un neprognozējama**,** Skolas ēkas dežurants nekavējoties informē izglītības iestādes vadību, kas pieņem lēmumu par Valsts policijas vai pašvaldības policijas izsaukšanu.
10. Skolas darbinieku un izglītojamo pienākums ir informēt Skolas vadību vai dežurantu par aizdomīgu personu atrašanos izglītības iestādē vai tās teritorijā.

**Saskaņots:**

**Vecumnieku novada Domes**

**priekšsēdētājs Guntis Kalniņš**